Kerala
Kerala (malajalam: കേരളം, Kēraḷam, eng. Kerala) je savezna država Indije sa površinom od 38.863 km2 i 32.802.812 stanovnika (stanje: 1. jan. 2006). Gustina stanovništva je 844 stan./km2, što čini Keralu jednim od najgušće naseljenih krajeva Indije. Glavni grad je Tiruvanantapuram (nekada se zvao Trivandrum). Savezna država Kerala nastala je 1956. ujedinjenjem triju nekadašnjih kneževina: Kočina, Malabara i Travankorea. Ime Kerala znači „Zemlja kokosovih palmi“. Na jeziku malajalam kera znači kokosova palma, koja je veoma česta u ovom regionu, dok alam znači zemlja.